Մի փիլիսոփա ասում էր, թե պատմության ընթացքում բոլոր իմաստուններն այս կամ այն կերպ փորձել են բացատրել կյանքը, սակայն ամբողջ խնդիրը այն բարեփոխելու կարողության մեջ է։ Փառք Աստծո, եղել են և կան մարդիկ, որոնք կարողացել են իրենց բնագավառում բարեփոխություններ իրականացնել։ Այդպիսին էր լուսահոգի ՏԱՏՅԱՆԱ ԲԱԳՐԱՏՈՎՆԱ ՀԱՅՐԱՊԵՏՅԱՆԸ։ Նախախնամության ընտրյալ, երիտասարդ Տանյան, իր առաքելությունն իրագործելու համար, նախ պիտի զինվեր խոր գիտելիքներով։ Եվ կատարելագործվելու համար նա պիտի գնար Մոսկվա։